হৃতিকের ‘ক্রিশ ৪’ এ কি ‘মার্কিন জামাই’ এর গান থাকবে!

ওয়েব ডেস্ক: বলিউডের ‘গ্রিক গড’ হৃতিক রোশন(Bollywood Greek God Hrittik Roshan) সম্প্রতি মার্কিন যুক্তরাষ্ট্রে বিভিন্ন শোতে যোগ দিতে গিয়েছেন। কয়েক দিন আগে হিউস্টনে রামনবমী উপলক্ষে ভারতীয়দের এক অনুষ্ঠানে যোগ দিয়ে বিতর্কের মধ্যে পড়েছিলেন। এছাড়াও তিনি মজে ছিলেন প্রিয়াঙ্কা চোপড়া(Priyanka Chopra) ও তাঁর স্বামী নিক জোনাসের(Nick Jonas) সঙ্গে আড্ডায়। নিক জোনাসের গানের শো ‘দ্য লাস্ট ফাইভ ইয়ার্স'(The Last Five Years) এ প্রেমিকা সাবা আজাদকে(Saba Azad) নিয়ে উপস্থিত হয়েছিলেন হৃতিক। আর সেখানেই আড্ডায় মজে ছিলেন ‘ক্রিশ’ সহশিল্পী প্রিয়াঙ্কা চোপড়াদের(Krrish costar Priyanka chopra) সঙ্গে বলিউড নায়ক।

আরও পড়ুন:সব্যসাচীর পোশাকে শাহরুখ এবার ‘মেট গালা’র লাল গালিচায়

বলিউডে ২৫ বছর কাটিয়ে ফেলেছেন হৃতিক। আর সেই জন্যই রজত জয়ন্তী উদযাপন করতে মার্কিন মুলুকে বিভিন্ন শো করে বেড়াচ্ছেন ‘গ্রিক গড’। কিছুদিন আগেই ‘ওয়ার ২’ ছবির কাজ শেষ করেছেন অভিনেতা। জানা গেছে কিছুদিনের মধ্যেই ‘ক্রিশ ৪’ পরিচালনা শুরু করবেন হৃতিক। নিক-প্রিয়াঙ্কার সঙ্গে হৃতিক-সাবার খোলামেলা আড্ডার পরেই নিকের প্রশংসায় পঞ্চমুখ হয়েছেন বলিউড হিরো। নেট প্রিয়াঙ্কার সঙ্গে ছবি পোস্ট করে লিখেছেন,”ভেবেছিলাম বন্ধুদের সঙ্গে আড্ডা আর মজা করেই কাটাব। তবে ‘দ্য লাস্ট ফাইভ ইয়ার্স’ দেখে অন্যরকম অভিজ্ঞতা নিয়ে বেরোলাম। কোনদিন ভোলার নয়। নিক তুমি সত্যিই অসাধারণ! এমন একটা রাত উপহার দেওয়ার জন্য প্রিয়াঙ্কাকেও ধন্যবাদ।” একসঙ্গে সবাই মিলে ছবিও তুলেছেন।

নেটিজেনরা(Netigens) মনে করিয়ে দিয়েছেন, ‘ক্রিশ ৪'(Krrish 4) ছবিতে প্রিয়াঙ্কা চোপড়ার প্রত্যাবর্তনের যে গুঞ্জন শোনা যাচ্ছে তা যেন সত্যি হয়। শুধু তাই নয় অনুরাগীরা উপরি পাওনা হিসেবে ছবিতে নিক জোনাসের একটি গান থাকলে মন্দ হয় না বলে মন্তব্য করেছেন। এমন প্রস্তাব শুনে প্রিয়াঙ্কা চোপড়া অবাক না হলেও কোন মতামত জানাননি। অনুরাগীরা অনেকেই বলেছেন ‘গ্রিক গড’ এর কানে কি কথাটা গেল!
শোনা গেছে টাইম ট্রাভেল এর প্রেক্ষাপটেই তৈরি হবে ‘ক্রিশ’ ছবির চতুর্থ ফ্র্যাঞ্চাইজি। সূত্রের খবর এই ছবি চিত্রনাট্যে নাকি তিনটি সময়কাল দেখানো হবে। সেইসঙ্গে সম্পর্কের আবেগ এবং রসায়ন অন্য উপকরণ হিসেবেও থাকবে। ছবিতে হৃতিককে তিনটি চরিত্রে অভিনয় করতে দেখা যাবে।
ছবিতে শুধু প্রিয়াঙ্কা চোপড়ার প্রত্যাবর্তন নয় প্রীতি জিন্টাকেও আবার দেখা যেতে পারে। থাকছেন বিবেক ওবেরা এবং রেখাও। এমনকি নোরা ফাতেহির নামও নাকি যোগ হয়েছে এই ছবিতে। ছবিতে অবশ্যই vfx একটি গুরুত্বপূর্ণ ভূমিকা পালন করবে।